Ψευδογλώσσα

Η ψευδογλώσσα είναι μια υποθετική-τεχνητή γλώσσα για την αναπαράσταση - κωδικοποίηση αλγορίθμων. Συνήθως ακολουθεί το συντακτικό κάποιας  γλώσσας προγραμματισμού(Κυρίως της γλώσσας Προγραμματισμού  Pascal), αλλά όχι αυστηρά. Κατά τη διατύπωση του αλγόριθμου με ψευδογλώσσα δίνεται προτεραιότητα στην κατανόησή του από τον άνθρωπο, παρά από ένα υπολογιστικό μηχάνημα .

Παραδείγματα κώδικα 

(Δεδομένου ότι η Ψευδογλώσσα δεν είναι πραγματική γλώσσα προγραμματισμού, η σύνταξη δεν θα επισημαίνεται με ιδιαίτερα χρώματα, ανάλογα με το είδος της εντολής που χρησιμοποιείται).

Το κλασσικό παράδειγμα "hello world" συντάσσεται ως εξής:
Εμφάνισε("Hello World!")
Γράψε("Hello World!")
Εκτύπωσε("Hello World!")
Και οι 3 εντολές εμφάνισης κειμένου εξυπηρετούν την εκτύπωση ενός κειμένου, άρα και έχουν την ίδια χρησιμότητα.

Έναρξη αλγορίθμου 
Για την έναρξη και το πέρας ενός αλγορίθμου σε έναν διερμηνευτή ψευδογλώσσας απαραίτητες είναι οι δεσμευμένες λέξεις Αλγόριθμος και Τέλος αντίστοιχα.
Αλγόριθμος Εύρεση_Μέσου_Όρου

Τέλος Εύρεση_Μέσου_Όρου

Σχόλια:
! Τα σχόλια στην Ψευδογλώσσα αρχίζουν με θαυμαστικό και συνεχίζονται ως το τέλος της γραμμής.
! Στην ψευδογλώσσα οι χρήστες δεν δύνανται να καταλάβουν πολλαπλές γραμμές με την χρήση πρόσθετων συμβόλων.

Εκχώρηση τιμών
Η εκχώρηση τιμών στην ψευδογλώσσα επιτυγχάνεται με το όνομα της μεταβλητής, τον τελεστή εκχώρησης '<-' και την τιμή που θα εκχωρηθεί στην μεταβλητή. 
Αλγόριθμος Εύρεση_Μέσου_Όρου

μετ1 <- 15
Εμφάνισε(μετ1)

Τέλος Εύρεση_Μέσου_Όρου

Η δεύτερη εντολή εκχώρησης τιμών σε μια μεταβλητή είναι η εντολή Διάβασε, η οποία επιτρέπει στον χρήστη να εισάγει μια τιμή σε μια μεταβλητή, όταν αυτό ζητηθεί.

Αλγόριθμος Εύρεση_Μέσου_Όρου

Εμφάνισε("Εισάγετε έναν αριθμό:")
Διάβασε μετ1

Τέλος Εύρεση_Μέσου_Όρου

Συνένωση ανομοιογενών τύπων δεδομένων
Η συνένωση δύο ή περισσοτέρων ανομοιογενών τύπων δεδομένων(πχ. ακέραιος με αλφαριθμητικό) επιτυγχάνεται με την χρήση κόμματος μεταξύ των 2 τύπων(Όταν η εντολή Εμφάνισε δεν χρησιμοποιεί παρενθέσεις).
Αλγόριθμος Ανομοιογενείς_Τύποι

Εμφάνισε "Ο αριθμός ", 4, " είναι μεγαλύτερος του αριθμού ", 2, "." !Απλό παράδειγμα

Τέλος Ανομοιογενείς_Τύποι

Επέκταση και ευρύτερη χρήση της Ψευδόγλωσσας
Η ψευδογλώσσα χρησιμοποιείται κυρίως σε δευτεροβάθμιες μονάδες εκπαίδευσης για την έναρξη κατανόησης της λογικής πίσω από τις γλώσσες προγραμματισμού από τους μαθητές. Η χρήση της, λόγω της δομής της, δεν της επιτρέπει να επεκταθεί έξω από κοινότοπους διερμηνευτές. Επομένως κανένα πρόγραμμα δεν μπορεί να δημιουργηθεί βάσει της ψευδογλώσσας.

Αλγόριθμοι